《访吴东溪黄土庄 其二》
明代·贺一弘

山深云满洞，水曲竹当门。禾黍连高陇，松杉翳远村。

牛眠芳草软，鹿过小溪喧。为问林丘卧，何如世路奔。

作者简介：贺一弘，一名一泓，字毅甫，号新溪。大埔人。明世宗嘉靖十九年（一五四○）举人。授龙岩教谕，升萍乡知县。擢萍乡令。以疾致仕。有《壁墩诗集》。清康熙《潮州府志》卷九上有传。